Publication: Magyar Közlöny
Issue: MK-1999-119 (Year: 1999, Number: 119)
Era: 1990-2004
Section: köztartozások nyilvántartásáról, kezeléséről és elszámolásáról szóló, többször módosított 13/1991. (V. 21.) PM rendeletet (a továbbiakban: R.) a következők szerint módosítom:
Paragraph Index: 602

3. § Az R. 5. §-ának (1) és (3) bekezdései helyébe a következő rendelkezések lépnek: „(1) Az építményadó befizetése az adóhatóság építményadó beszedési számlájára, a telekadó befizetése az adóhatóság telekadó beszedési számlájára, a magánszemélyek kommunális adójának befizetése az adóhatóság magánszemélyek kommunális adója beszedési számlájára, a vállalkozók kommunális adójának befizetése az adóhatóság vállalkozók kommunális adója beszedési számlájára, a tartózkodási idő utáni idegenforgalmi adó befizetése az adóhatóság tartózkodási idő utáni idegenforgalmi adó beszedési számlájára, az építmény utáni idegenforgalmi adó befizetése az adóhatóság építmény utáni idegenforgalmi adó beszedési számlájára, a helyi iparűzési adó befizetése az adóhatóság iparűzési adó beszedési számlájára, a magánszemély termőföld-bérbeadásából származó jövedelemadó befizetése az adóhatóság jövedelemadó beszedési számlájára, a késedelmi pótlék befizetése az adóhatóság pótlék beszedési számlájára, a mulasztási bírság, az önellenőrzési pótlék, a végrehajtási költség, az adóbírság az adóhatóság bírság beszedési számlájára történik.” „(3) Az önkormányzatot megillető, illetve más szerv által kimutatott adók módjára behajtandó köztartozások — különös tekintettel az önkormányzatot, illetőleg más szervet megillető szabálysértési bírságra — befizetése az egyéb bevételek elszámolási számlára történik.”

Source: https://magyarkozlony.hu/hivatalos-lapok/46dda422949bb578012aa08fa6c8214ef0ccb303/dokumentumok/3a309e0740c0fb50c969ef8b41a4d6bcdb510f6b/letoltes